Rusia îşi recheamă ambasadorul de la Washington pentru consultări. "Cu declaraţiile sale, Biden i-a insultat pe cetăţenii ţării noastre".
Rusia a anunţat miercuri că şi-a rechemat ambasadorul de la Washington pentru consultări. Relaţiile cu SUA se află "într-o stare dificilă" de ani de zile. Rusia susţine că vrea să evite "degradarea ireversibilă" a relaţiilor cu SUA.
Tensiunile între Statele Unite și Rusia au escaladat în ultimele două zile. Kremlinul a reacționat, miercuri, după ce Joe Biden l-a numit "ucigaș" pe Vladimir Putin și că şeful statului rus "va plăti" pentru implicarea Moscovei în alegerile prezidenţiale din 2020 din SUA.Astfel, Rusia a anunţat că şi-a rechemat ambasadorul în SUA pentru consultări, dar a dat asigurări că vrea să evite "degradarea ireversibilă" a relaţiilor cu Washingtonul, aflate "într-o stare dificilă" de mai mulți ani, potrivit AFP."Este o isterie datorată neputinţei"Ambasadorul Anatoly Antonov (foto) a fost rechemat la Moscova "pentru consultări în scopul de a stabili ce trebuie făcut şi în ce direcţie să se meargă în privinţa relaţiilor cu SUA", potrivit unui comunicat al Ministerului rus al Afacerilor Externe."A-l califica pe preşedintele Vladimir Putin drept ‘ucigaş’ şi a-l ameninţa că ‘va plăti’ reprezintă un atac împotriva Rusiei. Este o isterie datorată neputinţei. Putin este preşedintele nostru şi un atac împotriva lui este un atac împotriva ţării noastre. Cu declaraţiile sale, Biden i-a insultat pe cetăţenii ţării noastre", a tunat Viaceslav Volodin, un apropiat al preşedintelui rus, pe contul său de Telegram.